Diari Oficial de la Generalitat Valenciana


Sumari del DOGV 7427, del 19-12-2014 (2014/11421)

ORDE 22/2014, de 11 de desembre, de la Conselleria de Benestar Social, per la qual es convoca la XIX edició del Premi de Disseny de Cartells Commemoratius de la Celebració del 8 de Març, Dia Internacional de la Dona, corresponent a l'any 2015.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7427

Data del DOGV
:   19-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11446


Data del document
:   11-12-2014

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * distinció honorífica

ORDE 22/2014, de 11 de desembre, de la Conselleria de Benestar Social, per la qual es convoca la XIX edició del Premi de Disseny de Cartells Commemoratius de la Celebració del 8 de Març, Dia Internacional de la Dona, corresponent a l'any 2015. [2014/11709]  
PREÀMBUL  
  
La promoció de la igualtat d'oportunitats entre dones i hòmens requerix l'adopció de mesures d'acció positiva, eficaces i executives, dirigides a eradicar les situacions de discriminació que per raó de sexe patixen les dones i evitar tots els obstacles que impedixen arribar a una participació equilibrada de les dones i els hòmens en l'àmbit públic i privat.  
Per a regular i fer efectiu el principi d'igualtat de dones i hòmens a la Comunitat Valenciana, les Corts van aprovar la Llei 9/2003, de 2 d'abril, de la Generalitat, per a la Igualtat entre dones i hòmens.  
  
La Direcció General de Família i Dona de la Conselleria de Benestar Social és l'òrgan directiu al qual correspon, segons el Decret 9/2014, de 10 de gener, del Consell, entre altres funcions, proposar l'elaboració d'estudis, programes, mesures i normes que tinguen per objecte promoure l'exercici efectiu del dret constitucional d'igualtat, així com implantar i executar programes que tinguen per objecte la promoció sociolaboral de les dones.  
El 8 de març és símbol i referent de la lluita de les dones de tot el món per la igualtat de drets real i efectiva entre dones i hòmens.  
  
La Direcció General de Família i Dona vol sumar-se a la celebració anual d'esta commemoració amb la promoció de diverses activitats, entre les quals es troba la convocatòria d'un concurs de disseny del cartell commemoratiu del Dia Internacional de la Dona.  
Per raó de les facultats conferides pel Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social, l'article 47.11 del Decret Legislatiu de 26 de juny de 1991, del Consell, pel qual s'aprova el text refós de la Llei de la Hisenda Pública de la Generalitat i l'article 28 de la Llei de la Generalitat 5/1983, de 30 de desembre, del Consell, a proposta de la Direcció General de Família i Dona,  
  
  
  
ORDENE  
  
Article 1. Objecte  
Es convoca la XIX edició del premi de disseny de cartells commemoratius de la celebració, l'any 2015, del 8 de Març, Dia Internacional de la Dona i s'aproven les bases que en regixen la concessió, que s'inclouen com a annex I d'esta orde.  
  
Article 2. Finançament  
Esta convocatòria de premis es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda. El projecte de Llei de Pressupostos de la Generalitat per a l'exercici 2015 preveu la línia de subvenció T5339000 en l'aplicació pressupostària 82.77.05.986.20.7, de la dotació de la qual es destinarà al finançament d'esta orde un import de 3.000 ?.  
No obstant això, l'eficàcia d'esta convocatòria queda condicionada a l'existència, en els Pressupostos de la Generalitat per a l'exercici 2015, de crèdit adequat i suficient per a atendre els premis previstos en esta orde.  
Per a tot això, una vegada aprovats els Pressupostos de la Generalitat per a l'exercici 2015, la Conselleria de Benestar Social publicarà en el Diari Oficial de la Comunitat Valenciana una resolució que especifique la línia pressupostària i l'import global que es destina al finançament dels premis.  
  
Article 3. No-subjecció a polítiques de competència  
Els premis concedits per mitjà d'esta orde no necessiten ser notificats a la Comissió Europea, per no ajustar-se a allò que s'ha exigit en l'article 107.1 del Tractat de Funcionament de la Unió Europea, atés que per la seua naturalesa, àmbit local d'actuació i limitat pressupost no suposen un falsejament de la competència que afecte els intercanvis comercials entre Estats membres.  
  
  
DISPOSICIONS FINALS  
  
Primera. Autorització  
S'autoritza la Subsecretaria de la Conselleria de Benestar Social i la Direcció General de Família i Dona perquè, en l'àmbit de les seues competències, adopten les mesures necessàries per al desplegament i aplicació d'esta orde.  
  
Segona. Vigència  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
Tercera. Recursos  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta ordre, que posa fi a la via administrativa, es podrà interposar, potestativament, un recurs de reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de qui ostente la titularitat de la Conselleria de Benestar Social, en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos des de l'endemà de la publicació.  
  
València, 11 de desembre de 2014  
  
La consellera de Benestar Social,  
ASUNCIÓN SÁNCHEZ ZAPLANA  
  
  
ANNEX I  
Bases  
  
Primera. Objecte  
Constituïx l'objecte d'estes bases regular el procediment de concessió de la XIX edició del Premi de Disseny de Cartells Commemoratius de la Celebració del 8 de Març, Dia Internacional de la Dona, corresponent a l'any 2015.  
  
Segona. Participants  
Poden participar les persones físiques, majors d'edat, residents a la Comunitat Valenciana, de forma individual o formant equip, i poden presentar tres dissenys com a màxim.  
  
Tercera. Premis  
1. Es concedix un primer premi de 1.800 euros i dos accèssits de 600 euros cada un.  
2. L'import dels premis està subjecte a la retenció de l'Impost sobre la Renda de les Persones Físiques (IRPF) que marca la llei, i s'ha de formalitzar per mitjà de transferència bancària en un sol pagament.  
3. Es poden concedir mencions especials, sense dotació econòmica, si la qualitat de les obres presentades i no premiades ho meresqueren, a consideració del jurat.  
4. L'entrega dels premis pot fer-se en un acte públic organitzat per la Direcció General de Família i Dona.  
  
Quarta. Condicions tècniques de les obres  
1. Els cartells hauran de ser originals i inèdits.  
2. Els treballs podran ser executats per mitjà de qualsevol tècnica o procediment, sempre que siga susceptible de reproducció per mitjans tècnics normals.  
3. Les dimensions hauran de ser necessàriament de 50x70 cm, en disposició vertical.  
4. En els cartells i de forma visible haurà de figurar la llegenda «8 de Març, Dia Internacional de la Dona», així com espai lliure suficient per a inserir els logotips oficials.  
5. Quedaran exclosos aquells treballs l'autor, contingut o presentació dels quals no s'ajuste als requisits previstos en esta orde.  
  
Quinta. Presentació de treballs i documentació  
1. Els cartells es presentaran sense emmarcar, sobre un suport rígid de paper ploma de 3 o 5 mm que facilite exposar-los.  
2. Les obres es presentaran sense firmar i cada una ha d'anar acompanyada d'una sol·licitud de participació, degudament omplida, el model de la qual figura com a annex II, en què s'expresse l'acceptació d'estes bases, i a la qual s'assignarà un número de registre.  
3. L'apartat C de la sol·licitud (fitxa d'identificació de l'obra), segellat i identificat amb el número de registre assignat, s'apegarà en la part posterior de l'obra presentada.  
4. L'apartat B de la sol·licitud (resguard per a l'autor), segellat i identificat amb el número de registre assignat, serà retornat a l'autor, com a justificant de la presentació.  
5. L'apartat A de la sol·licitud (fitxa per a la Direcció General de Família i Dona), que inclou les dades personals de l'autor de l'obra, segellat i identificat amb el número de registre assignat, s'introduirà en un sobre, en què també s'ha de fer constar el número de registre, el qual quedarà en poder de la Direcció General de Família i Dona. S'hi ha d'adjuntar:   
a) L'autorització expressa (marcant la casella corresponent) a la Conselleria de Benestar Social, perquè esta comprove les dades d'identitat de la persona sol·licitant per mitjà del Sistema de Verificació de Dades d'Identitat, segons establix el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant això:  
  
Si de la comprovació efectuada resulta alguna discordança amb les dades facilitades en la sol·licitud, qui instruïsca el procediment queda facultat per a fer les actuacions procedents per a aclarir-la.  
Si la persona sol·licitant no presta el seu consentiment, ha d'aportar una còpia compulsada o autentificada del document nacional d'identitat, passaport o número d'identificació d'estranger, segons siga procedent.  
b) L'autorització expressa (marcant la casella corresponent) a la Conselleria de Benestar Social, perquè esta comprove les dades de domicili i residència de la persona sol·licitant per mitjà del Sistema de Verificació de Dades de Residència, segons establix el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant això:  
Si la persona interessada no presta el seu consentiment, ha modificat el seu empadronament en els dos últims mesos, o si el domicili no consta en el Sistema de Verificació de Dades de Residència o el que hi figura és diferent del facilitat, hauran d'aportar un original, còpia compulsada o autentificada del certificat del seu empadronament.  
c) L'autorització expressa (marcant la casella corresponent) a la Conselleria de Benestar Social, perquè esta obtinga, de forma directa, l'acreditació, per mitjans telemàtics, de trobar-se al corrent en el compliment de les obligacions tributàries amb l'Agència Estatal d'Administració Tributària i amb la Hisenda de la Generalitat i Tresoreria General de la Seguretat Social previstes en l'article 18 del Reial Decret 887/2006, de 21 de juliol, pel qual s'aprova el Reglament de la Llei 38/2003, General del Subvencions. No obstant això:  
Si la persona sol·licitant no presta la seua autorització, ha d'aportar certificats positius expedits per l'AEAT, Conselleria d'Hisenda i Administració Pública i Tresoreria General de la Seguretat Social, expressius de trobar-se al corrent en el compliment de les obligacions fiscals i amb la Seguretat Social  
d) Declaració responsable de no estar incurs en cap de les prohibicions per a obtindre la condició de beneficiari de subvencions públiques, de conformitat amb l'article 13 de la Llei 38/2003, de 17 de novembre, General de Subvencions, i de trobar-se al corrent del compliment de les obligacions de reintegrament de subvencions que, si és el cas, se li hagueren exigit.  
6. En el supòsit de treballs executats i presentats per equips, han de firmar la sol·licitud i acreditar-se totes les persones físiques que el componguen. Així mateix, de conformitat amb l'article 11.3 de la Llei 38/2003, de 17 de novembre, General de Subvencions, han de nomenar un representant i fer constar expressament la forma en què es distribuiran l'import del premi, en el cas que el treball resulte premiat.  
  
  
Sexta. Termini i lloc de presentació  
1. El termini de presentació començarà l'endemà de la publicació d'esta orde en el Diari Oficial de la Comunitat Valenciana i finalitza el 16 de gener de 2015.  
2. Els cartells originals i la documentació que els acompanya s'han de presentar en qualsevol dels registres de les seus de la Direcció General de Família i Dona d'Alacant (Rambla Méndez Núñez 41, 03230), Castelló de la Plana (c/ Ensenyament, núm. 10, 12354) o València (c/ Castán Tobeñas, núm. 77, ciutat administrativa 9 d'Octubre, torre 4, 46620), o en qualsevol dels llocs que, amb caràcter general, reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sèptima. Resolució del concurs  
1. La competència per a resoldre la present convocatòria correspon a la persona titular de la Direcció General de Família i Dona, per delegació de la persona titular de la Conselleria de Benestar Social, per raó de la Resolució de 27 de febrer de 2009, sobre delegació de l'exercici de competències en determinats òrgans de la Conselleria (DOCV 5967, 04.03.2009), previ veredicte vinculant del jurat, una vegada examinats els treballs presentats.  
2. El jurat el nomenarà i el presidirà la persona titular de la Direcció General de Família i Dona, o la persona que designe per a substituir-la, i estarà integrat, a més, per cinc vocals, el procés de designació del qual s'expressa a continuació:  
- Degà de la Facultat de Belles Arts de la Universitat Politècnica de València, o la persona que designe per a substituir-lo.  
- Secretari autonòmic competent en matèria de Cultura o la persona que designe per a substituir-lo.  
- Dos persones relacionades amb el món cultural, pintors, dissenyadors gràfics, crítics d'art, galeristes, etc., designats per la Direcció General de Família i Dona.  
- Un professional especialista en igualtat de gènere i que posseïsca titulació de màster en la matèria designat per la Direcció General de Família i Dona.  
També formarà part del jurat un tècnic de la Direcció General de Família i Dona, designat per esta, que actua com a secretari del jurat, amb veu i vot.  
3. La identitat de les persones que componen el jurat s'ha de fer pública en el tauler d'anuncis de la Direcció General de Família i Dona, amb anterioritat a l'expiració del termini de presentació de sol·licituds.  
  
4. En la valoració de les obres presentades el jurat tindrà en compte:  
  
- El valor representatiu del Dia Internacional de la Dona.  
- La qualitat artística.  
- L'originalitat.  
5. El jurat queda facultat per a resoldre qualsevol incidència que puga presentar-se en el transcurs de les deliberacions i el seu veredicte és inapel·lable, el qual s'adopta per majoria simple.  
6. El jurat pot proposar deixar desert qualsevol dels premis mitjançant un acord motivat, i no pot recaure'n en la mateixa persona més d'un.  
7. L'acta ha de reflectir exclusivament el primer premi, els dos accèssits i, si és el cas, les mencions especials que s'atorguen a les obres presentades i no premiades i la motivació quan es propose deixar algun premi desert.  
8. El jurat ha d'elevar la proposta de resolució a la persona competent per a resoldre.  
9. La resolució de la convocatòria s'ha de fer pública, exhaurix la via administrativa i pot ser recorreguda potestativament en reposició o bé caldrà plantejar-hi directament un recurs contenciós administratiu d'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Octava. Exhibició i drets sobre els cartells  
1. Una selecció dels treballs presentats podrà ser exposada al públic, si es creu convenient, en els locals de la Direcció General de Família i Dona o en el lloc que s'hi arbitre en les dates prèvies al 8 de març, sense necessitat d'autorització expressa dels seus autors.  
  
2. Els cartells premiats seran cedits pels autors a la Direcció General de Família i Dona, la qual podrà fer-ne l'ús que estime més convenient, i es reservarà el dret de reproduir-los en el futur, a grandària natural o reduït, i distribuir-los, sense que això en comporte cap tipus de retribució o contraprestació derivada de la propietat intel·lectual, per a la qual cosa queda expressament autoritzada per les persones que participen en la present convocatòria, sense necessitat d'autorització posterior.  
  
3. Els treballs no premiats podran ser retirats pels seus autors des del 13 fins al 31 de març de 2015 de la seu de la Direcció General de Família i Dona de València: carrer de Castán Tobeñas, número 77, ciutat administrativa 9 d'Octubre, torre 3, 4a planta, CP 46615. Si transcorre el termini indicat i els autors no els han retirat, s'entén que hi renuncien a tot dret i passen a ser propietat de la Direcció General de Família i Dona, que en pot disposar lliurement. Si fóra necessari, la Direcció General de Família i Dona pot fins i tot emmagatzemar o destruir els que no tinguen cap altra finalitat.  
  
  
Novena. Obligacions de les persones premiades  
Per a pagar el premi, abans, les persones premiades han de presentar el model de domiciliació bancària que s'adjunta com a annex III, degudament omplit.  
  
Deu. Acceptació de les bases  
La participació en esta convocatòria comporta la total acceptació d'estes bases.  
  
Onzena. Publicitat  
A estes bases se'ls pot donar publicitat per mitjà de la difusió en forma d'extracte, i si fóra possible, per mitjà de la inserció dels corresponents anuncis en els periòdics de màxima difusió de la Comunitat Valenciana.